google/wiki40b huggingface dataset:
Fist (συγκρότημα)

Η πρώτη περίοδος

Οι Fist σχηματίστηκαν τον Απρίλιο του 1978 με την ονομασία Axe, από τον κιθαρίστα και τραγουδιστή Κιθ Σάτσφιλντ, τον κιθαρίστα Ντέιβ Ίργουιν, τον μπασίστα Ντέιβ Ντουρέϊ και το ντράμερ Χάρι Χιλ. Με αυτή την ονομασία κυκλοφόρησαν το σινγκλ "S.S. Giro" τον Σεπτέμβριο του ίδιου έτους. Παρ' όλα αυτά, η παρακμή του Hard Rock και η άνοδος του Punk εκείνη την περίοδο, αποκαρδίωσε το συγκρότημα, με αποτέλεσμα να διαλυθούν προσωρινά, πριν εντάξουν στην σύνθεση τους τον μπασίστα Τζον Γουάιλι και μετονομαστούν σε Fist, το 1979.
Η άνοδος του μουσικού κινήματος New Wave of British Heavy Metal, οδήγησε την δισκογραφική εταιρεία "Neat Records" να προτείνει συμβόλαιο συνεργασίας στους Fist, των οποίων το σινγκλ "Name, Rank & Serial Number" ήταν μία από τις πρώτες κυκλοφορίες της εταιρείας, μαζί με τις πρώτες ηχογραφήσεις των Tygers of Pan Tang και White Spirit. Μετά την διθυραμβική κριτική του Τζεφ Μπάρτον στο περιοδικό "Sounds", το σινγκλ πραγματοποίησε ικανοποιητικές πωλήσεις, με αποτέλεσμα να υπογράψουν στην "MCA", μαζί με τα δύο προαναφερθέντα συγκροτήματα. Ακολούθησε το σινγκλ "Forever Amber" τον Αύγουστο του 1980, ακολουθούμενο από το άλμπουμ "Turn the Hell On", τρεις μήνες αργότερα.
Τον Ιανουάριο του 1981, περιόδευσαν στην Μεγάλη Βρετανία ανοίγοντας τις εμφανίσεις των UFO, αλλά ο δίσκος τους δεν κατάφερε να μπει στον κατάλογο επιτυχιών της πατρίδας τους. Τον Ιούνιο του ίδιου έτους, η "MCA" απέρριψε τα ντέμο του συγκροτήματος και αποφάσισε να μην ανανεώσει το συμβόλαιο τους.
Το συγκρότημα επέστρεψε στην "Neat Records" με τον Γκλεν Κόουτς πλέον στα φωνητικά, ενώ την ρυθμική κιθάρα ανέλαβε ο Τζον Ρόουτς. Επίσης, ο Γουάιλι αντικαταστάθηκε από τον Νόρμαν Άπλμπι, με τη νέα σύνθεση των Fist να ηχογραφεί τον δίσκο "Back with a Vengeance", ο οποίος κυκλοφόρησε στις αρχές του 1982.
Η εμπορική αποτυχία του πρώτου άλμπουμ συνεχίστηκε και το συγκρότημα προσπάθησε να ισορροπήσει την οικονομική απώλεια με το σινγκλ της διασκευής τους στο "The Wanderer" των Dion, χωρίς όμως αντίκρυσμα. Οι Fist διαλύθηκαν επίσημα το 1984.

Επανενώσεις

Το 2001, ο Κιθ Σάτσφιλντ σχημάτισε μία νέα εκδοχή των Fist, με τον μπασίστα Μπράιαν Ρίκμαν, τον κιθαρίστα Μάρτιν Χάρισον και το ντράμερ Μάρτιν Μέτκαλφ να ολοκληρώνουν την σύνθεση τους. Το συγκρότημα κυκλοφόρησε τον δίσκο "Storm" στις 28 Απριλίου 2005, τον βαρύτερο δίσκο της μέχρι τότε καριέρας τους. Λόγω προβλημάτων υγείας, το συγκρότημα πέρασε στον πάγο από το 2006 και έπειτα.
Το 2013, οι Fist επανενώθηκαν από τον Χάρι Χιλ, τον Ντέιβ Ίργουιν και τον Νόρμαν Άπλμπι, με τον κιθαρίστα και τραγουδιστή Γκλεν Χόουζ, πρώην μέλος των Blitzkrieg, Tygers of Pan Tang και Avenger, να ολοκληρώνει την σύνθεση τους. Το συγκρότημα συμμετείχε στο φεστιβάλ "Bro Fest" του Νιούκασλ στις 28 Φεβρουαρίου 2014, συνεχίζοντας την υπόλοιπη χρονιά περιοδεύοντας στην Ευρώπη.
Παγκόσμιο Πρωτάθλημα Καλαθοσφαίρισης Ανδρών 1998

Δεύτερος Προκριματικός Γύρος

Ο τρεις πρώτες κάθε ομίλων προκρίθηκαν στη φάση των 12, δημιουργώντας δύο νέους ομίλους των έξι ομάδων. Η τελική βαθμολογία δημιουργήθηκε και με βάση τα αποτελέσματα των προηγούμενων αγώνων.
Ρουφάς Ηρακλείου

Ιστορικά στοιχεία

Ο Ρουφάς είχε διπλάσιους κατοίκους κατά την Ενετοκρατία. Το 1583 αναφέρεται στη σχετική απογραφή με το όνομα Rufá με 424 κατοίκους (Καστροφύλακας, Κ 103). Κατά την Τουρκοκρατία κατοικούνταν μόνο από Τούρκους, 118 το 1881. Η Πλουτή αναφέρεται στον Καστροφύλακα με 146 κατοίκους και με την ονομασία Pluti.
Dookie

Ιστορικό

Μετά την underground επιτυχία του δεύτερου άλμπουμ της μπάντας Kerplunk (1992), μια σειρά από μεγάλες δισκογραφικές άρχισαν να ενδιαφέρονται για τους Green Day. Μερικοί εκπρόσωποι από αυτές τις ετικέτες προσπάθησαν να δελεάσουν το συγκρότημα να υπογράψει προσκαλώντας τους για γεύματα, με έναν διευθυντή να καλεί την ομάδα στην Disneyland. Το συγκρότημα αρνήθηκε αυτές τις προτάσεις μέχρι που συνάντησε τον εκπρόσωπο της Reprise και παραγωγό, Ρομπ Καβάλο. Είχαν εντυπωσιαστεί από το έργο του με τους συναδελφικό καλιφορνέζικο συγκρότημα The Muffs, και αργότερα ανέφεραν ότι ο Καβάλο "ήταν το μόνο πρόσωπο που μπορούσαν πραγματικά να μιλήσουν και να συνδεθούν". 
Τελικά, η μπάντα αποχώρησε από την ανεξάρτητη Lookout! με φιλικούς όρους, και υπέγραψε στην Reprise.  Η υπογραφή σε μια μεγάλη ετικέτα προκάλεσε πολλές αντιδράσεις από τους αρχικούς οπαδούς της μπάντας από το ανεξάρτητο μουσικό club 924 Gilman Street και θεώρησαν τη μπάντα ξεπουλημένη. Το club από τότε έχει απαγορεύσει την είσοδο στους Green Day. Κοιτάζοντας πίσω στο παρελθόν, ο τραγουδιστής Μπίλι Τζο Άρμστρονγκ είπε στο περιοδικό Spin το 1999, "δεν μπορούσα να πάω πίσω στην πανκ σκηνή, είτε ήμουν η μεγαλύτερη επιτυχία στον κόσμο είτε η μεγαλύτερη αποτυχία [...] το μόνο πράγμα που μπορούσα να κάνω ήταν να πάρω το ποδήλατό μου και να πάω μπροστά.". 
Ο Καβάλο επιλέχθηκε ως ο κύριος παραγωγός του album, με τον Jerry Finn, να αναλαμβάνει το μίξινγκ. Οι Green Day έδωσαν αρχικά την πρώτη demo κασέτα στον Καβάλο και μετά την ακρόαση ένιωσε ότι "είχε σκοντάψει πάνω σε κάτι μεγάλο". Η ηχογράφηση διήρκεσε τρεις εβδομάδες και έγινε δύο φορές ρεμίξ στο άλμπουμ. Ο Armstrong ισχυρίστηκε ότι η μπάντα ήθελε να δημιουργήσει ένα στεγνό ήχο, "παρόμοιο με το άλμπουμ των Sex Pistols" ή "τα πρώτα άλμπουμ των Black Sabbath".
Ανρί Πουανκαρέ

Ο άνθρωπος Πουανκαρέ

Ο Πουανκαρέ ήταν μύωψ, ιδιαίτερα αφηρημένος και αδέξιος. Είναι χαρακτηριστικό πως οι σύγχρονοί του τον αποκαλούσαν αμφιδέξιο, με την έννοια ότι είχε κακές επιδόσεις τόσο με το αριστερό όσο και με το δεξί χέρι. Στο σχολείο κατάφερε να βαθμολογηθεί με μηδέν στο σχέδιο. Ωστόσο όλες οι παραπάνω αδυναμίες του αναπληρώνονταν και με το παραπάνω από τη μαθηματική του μεγαλοφυΐα και την ευρυμάθεια που τον διέκρινε. Ο δάσκαλός του Elliot a Liard έγραψε το 1872: «Έχω στην τάξη μου ένα τέρας των μαθηματικών, τον Ανρί Πουανκαρέ».

Το έργο του

Ο Πουανκαρέ δημοσίευσε το πρώτο του άρθρο στο Nouvelles Annales des Mathematiques σε ηλικία 19 ετών. Συνολικά συνέγραψε τουλάχιστον 30 βιβλία και 500 ερευνητικές εργασίες - άρθρα. Ίσως ήταν ο τελευταίος μαθηματικός με ευρύτατο πεδίο ενασχόλησης, ώστε οι διαλέξεις του στη Σορβόνη να ποικίλλουν σε ευρύτατη γκάμα θεμάτων. Ο Πουανκαρέ, εκτός από τη σημαντική του προσφορά στο αμιγώς μαθηματικό πεδίο, συνεισέφερε στην οπτική, τον ηλεκτρισμό, την ελαστικότητα, τη θερμοδυναμική, την κβαντική θεωρία τη σχετικότητα και την κοσμολογία. Ο Πουανκαρέ υπήρξε και σημαντικός εκλαϊκευτής της επιστήμης. Χαρακτηριστικά στο βιβλίο του Η Αξία της Επιστήμης έλεγε:
Αν η φύση δεν ήταν όμορφη, δεν θα άξιζε τον κόπο να την γνωρίσουμε. Κι αν δεν άξιζε τον κόπο να τη γνωρίσουμε τη φύση, τότε δεν θα άξιζε να ζούμε
Με την εκλογή του ως μέλους του τμήματος λογοτεχνίας του Γαλλικού Ινστιτούτου τιμήθηκε για την πολυποίκιλη προσφορά του στην επιστήμη.

Το πρόβλημα των τριών σωμάτων

Το 1889 ο Πουανκαρέ έδειξε ότι η πλήρης ανάλυση της κίνησης έστω και τριών σωμάτων (π.χ. του Ήλιου, της Γης και της Σελήνης) με βάση τη νευτώνεια θεωρία παρήγαγε ένα ενδογενώς μη ολοκληρώσιμο σύστημα. Ως εκ τούτου θεμελίωσε τη σημαντική δυσκολία επίλυσης των προβλημάτων της φυσικής με μαθηματική ανάλυση, ακόμα και για τρία σώματα (πολύ περισσότερο για πάνω από τρία ή για εκατομμύρια) και ανέδειξε τις πρώτες ρωγμές στο Νευτώνειο σύμπαν. Ο αναγωγισμός, ως θεώρηση του κόσμου, απεδείχθη υπεραπλουστευτικός και ανακριβής. Με αφορμή τη ρήση του Νεύτωνα «η φύση ευχαριστιέται με την απλότητα και δεν αγαπάει τη μεγαλοπρέπεια των περιττών αιτίων» ο Πουανκαρέ παρατήρησε:
Πριν από ένα αιώνα ομολογείτο με ειλικρίνεια και διακηρυσσόταν ανοιχτά πως η φύση αγαπάει την απλότητα, αποδείχθηκε όμως ότι η φύση κάνει το αντίθετο σε περισσότερες από μία περιπτώσεις
587 Υψιπύλη

Φυσικά χαρακτηριστικά

Η μέση διάμετρος της Υψιπύλης εκτιμάται σε 11 χιλιόμετρα. O φασματικός τύπος της είναι άγνωστος, το ίδιο και το άλβεδό της. Η Υψιπύλη περιστρέφεται γύρω από τον εαυτό της μία φορά κάθε 2 ώρες και 53 λεπτά, μία αρκετά γρήγορη περιστροφή.
Λίπτοφσκι Μίκουλας

Ιστορία

Η πόλη αναφέρεται για πρώτη φορά σε βασιλική πράξη του Λαδισλάου Δ΄ το 1286. Το πρώτο έγγραφο που αναφέρει τον ναό του Αγίου Νικολάου, που απετέλεσε το ιδρυτικό στοιχείο του οικισμού, χρονολογείται στο 1299. Ο ναός αυτός είναι ακόμα και σήμερα το αρχαιότερο κτίσμα στην πόλη.
Το Λίπτοφσκι Μίκουλας ήταν ένα από τα σπουδαιότερα κέντρα για τους τεχνίτες της περιοχής. Οι τεχνίτες ίδρυσαν ενώσεις («συνάφια»). Η παλαιότερη τέτοια ένωση ήταν των υποδηματοποιών, αναφερόμενη το έτος 1508. Αντίστοιχες ενώσεις είχαν οι σιδηρουργοί, οι γουναράδες, οι ράφτες, οι κρεοπώλες, κλπ..
Το 1677 το Λίπτοφσκι Μίκουλας έγινε πρωτεύουσα του τοπικού διαμερίσματος και της περιφέρειας Λίπτοβ. Ο θρυλικός Σλοβάκος «Ρομπέν των Δασών» Γιούραϊ Γιάνοσικ (Juraj Jánošík), που έκλεβε τους πλούσιους και τα έδινε στους φτωχούς, καταδικάσθηκε και εκτελέσθηκε εδώ το 1713. Κατά τη διάρκεια του 19ου αιώνα η πόλη έγινε ένα από τα κέντρα του σλοβακικού εθνικού κινήματος.

Τουρισμός

Η πόλη είναι γνωστό τουριστικό κέντρο της Σλοβακίας εξαιτίας της πλούσιας πολιτιστικής της ζωής και ως σημείο εκκινήσεως για εκδρομές στα όρη Τάτρα. Για αναψυχή προσφέρεται και η τεχνητή λίμνη Λίπτοφσκα Μάρα δίπλα στην πόλη. Επίσης, από το 2004 ένα νέο «πάρκο νερού», το Aquapark Tatralandia. Κοντά βρίσκεται και το μεγαλύτερο χιονοδρομικό κέντρο στη Σλοβακία, το Γιάσνα.
Ελάτη

Βιολογικές ιδιότητες

Η ελάτη είναι δέντρο ύψους 15-60 μέτρων, ανάλογα με το είδος, με στενή κόμη, καλό κορμό και λεπτά κλαδιά. Τα φύλλα είναι επίπεδα. Το ριζικό της σύστημα χαρακτηρίζεται ως μέτριο βαθύ και έντονο. Η έναρξη της σπερμοπαραγωγής γίνεται σε ηλικία 20-50 ετών και φτάνει στο μέγιστο της σε ηλικία 60-100 ετών. Οι σπόροι της έχουν μικρή φυτρωτική ικανότητα και η φύτρωση τους γίνεται 2-4 εβδομάδες μετά τη σπορά. Η αύξηση της σε ύψος γίνεται πολύ αργά και φτάνει στο μέγιστο στην ηλικία των 40-60 ετών. Η διάρκεια ζωής της είναι από 300 ως 500 έτη.

Σταθμολογικές απαιτήσεις

Η ελάτη είναι είδος σκιόφυτο και αντέχει σε σκίαση 50 με 100 έτη, ενώ, αν ελευθερωθεί, έχει τη δυνατότητα να αναπτύσσεται γρήγορα. Συναντάται σε εδάφη πλούσια σε οργανική ύλη και θρεπτικά συστατικά. Τα είδη της ελάτης απαντώνται στη ζώνη οξιάς-ελάτης και είναι προσαρμοσμένα στο ορεινό μεσογειακό κλίμα.

Κίνδυνοι και εχθροί

Είναι ευπαθής στους όψιμους παγετούς και στα χιόνια. Προσβάλλεται από τον ιξό (Viscum album) και από σηψιρριζίες όπως Armelaria melea, Agrobacterium tumefaciens κλπ.
Επίσης δημιουργούνται προβλήματα από ζώα όπως τα γίδια, τα πρόβατα, το ζαρκάδι και ο σκίουρος που τρώει τους σπόρους των κουκουναριών. Επίσης καταναλώνονται από τις κάμπιες κάποιων λεπιδόπτερων.
Honda Chaly

Η Chaly είναι μοτοποδήλατο της Honda με τετράχρονο μονοκύλινδρο κινητήρα με κυβισμό 49 έως 79 cc. 
Επίσης γνωστό ως το CF50/70, κατασκευαζόταν από το 1972 μέχρι το 2000. Αναπτύχθηκε με στόχο την γυναικεία αγορά και με βάση το προηγούμενο μοντέλο της ίδιας εταιρίας, το DAX.

Γκαλερί

|
Εθνικό Πάρκο της Σούτιεσκα

Το Εθνικό Πάρκο Σούτιεσκα είναι το πιο παλιό εθνικό πάρκο της Βοσνίας-Ερζεγοβίνης και βρίσκεται στην Σερβική Δημοκρατία. Ανακηρύχτηκε εθνικό πάρκο το 1965 και έχει έκταση 17.250 τ.μ. Επίσης είναι και το τελευταίο Παρθένο δάσος της Ευρώπης Η πιο κοντινή πόλη είναι η Φότσα (σέρβικα: Фоча)
Εδώ βρίσκεται η πιο ψηλή κορυφή της Σερβικής Δημοκρατίας, το Μάγκλιτς με ύψος 2.386 μέτρα.
Επίσης το πάρκο έχει πλούσια ποικιλία σε είδη φυτών και πτηνών, με περίπου 114 είδη πτηνών.
Ασημοχώρι Ιωαννίνων

Γεωγραφία - Ιστορία

Το Ασημοχώρι βρίσκεται στα βόρεια του νομού κοντά στα σύνορα με την Αλβανία. Είναι κτισμένο σε πλαγιά, ανάμεσα σε βελανιδιές με πολλά νερά και την διατρέχουν οι χείμαρροι Μέγας και ο Μικρός Λάκκος που καταλήγουν στον ποταμό Σαραντάπορο. Συμπεριλαμβάνεται στα Μαστροχώρια της Ηπείρου και τα σπίτια του είναι πετρόκτιστα, όπως το διόροφο παλιό σχολείο του 1903 στη μικρή πλατεία με τη κεντρική βρύση του χωριού. Αξιοθέατο αποτελεί η εκκλησία της Παναγίας (1877) με ξυλόγλυπτο τέμπλο φτιαγμένο από μαστόρους του Τούρνοβο (Γοργοπόταμος). Απέχει 101 χλμ. βόρεια από τα Ιωάννινα και 40 χλμ. βόρεια από τη Κόνιτσα. Συμπεριλαμβάνεται στα Μαστροχώρια της Ηπείρου και το παλιό όνομα του χωριού, μέχρι το 1927, ήταν Λισκάτσι. Σύμφωνα με το σχέδιο Καλλικράτης αποτελεί τη τοπική κοινότητα Ασημοχωρίου που υπάγεται στη δημοτική ενότητα Μαστροχωρίων του Δήμου Κόνιτσας και σύμφωνα με την απογραφή του 2011 έχει πληθυσμό 42 κατοίκους.
Ομίχλη

Η Ομίχλη είναι ένα φυσικό φαινόμενο που συμβαίνει στην ατμόσφαιρα, πολύ κοντά στην επιφάνεια του εδάφους ή της θάλασσας, που αποτελείται από πολύ μικρά υδροσταγονίδια προερχόμενα από την συμπύκνωση των υδρατμών της ατμόσφαιρας.
Επειδή η ομίχλη σχηματίζεται πολύ κοντά στην επιφάνεια της Γης προκαλεί ελάττωση της ορατότητας δημιουργώντας προβλήματα στις συγκοινωνίες ξηράς, θάλασσας και αέρα και ιδιαίτερα στις απο-προσγειώσεις των αεροσκαφών. Για τον λόγο, αυτό και η ορατότητα, εξετάζεται παράλληλα με την ομίχλη, προσδιορίζοντας έτσι την κατηγορία της δεύτερης.

Ναυσιπλοΐα σε ομίχλη

Σύμφωνα με τους Διεθνείς Κανονισμούς, όταν επικρατεί ομίχλη ή άλλες συνθήκες περιορισμένης ορατότητας όλα τα πλοία, πάσης φύσεως, που κινούνται στο χώρο αυτόν υποχρεούνται να τηρούν απαρέγκλιτα τους κανόνες ασφάλειας ναυσιπλοΐας που ορίζονται από τους Κανονισμούς αυτούς. Κάθε δε ολιγωρία επ΄ αυτού δεν θα πρέπει να θεωρείται απλά ότι εγκυμονεί κινδύνους αλλά οτι η πρόκληση ναυτικού ατυχήματος (σύγκρουση, πρόσκρουση, προσάραξη κ.λπ.) θα είναι βεβαία.
Γλώσσα Κρυτς

Η Κρυτς είναι γλώσσα Σαμούρ της Βορειοανατολικής Καυκάσιας οικογένειας γλωσσών που ομιλούνται σε μέρη της επαρχίας Κούμπα του Αζερμπαϊτζάν από 6.000 άτομα το 1975. Οι διάλεκτοι είναι οι Κριτς, Τζεκ, Χαπούτ, Γιεργκιούντζ και Αλίκ οι οποίες διαφέρουν αρκετά και θα μπορούσαν να θεωρηθούν όλες ως ξεχωριστές γλώσσες.
Η Κριτς είναι γλώσσα υπό εξαφάνιση ως "σοβαρά απειλούμενη" από το Κόκκινο Βιβλίο των Απειλούμενων Γλωσσών της Ουνέσκο.
Μπες-Μπουρκάν (Επαρχία Νοοκάτ)

Πληθυσμός

Σύμφωνα με την απογραφή του 2009, ο πληθυσμός του χωριού ανερχόταν στα 2,146 άτομα.
Αμπεντκάρ Τζαγιάντι

Το Αμπεντκάρ Τζαγιάντι ή Μπιμ Τζαγιάντι είναι ετήσιο φεστιβάλ που λαμβάνει χώρα στις 14 Απριλίου για να τιμήσει τη μνήμη του Μ. Ρ. Αμπεντκάρ. Σηματοδοτεί τα γενέθλια του Δρ. Μπαμπασαχέμπ Β. Ρ. Αμπεντκάρ, ο οποίος γεννήθηκε στις 14 Απριλίου 1891. Από το 2015 είναι επίσημη αργία σε όλη την Ινδία. Εορτάζεται όχι μόνο στην Ινδία αλλά και σε όλο τον κόσμο.
Οι λιτανείες για το φεστιβάλ πραγματοποιούνται από τους οπαδούς του στο Τσάιτγια Μπούμι στη Βομβάη και το Ντίκσα Μπούμι στη Ναγκπούρ. Συνήθως, άτομα όπως ο Πρόεδρος, ο Πρωθυπουργός και οι ηγέτες των μεγάλων πολιτικών κομμάτων, αποτίουν φόρο τιμής στο άγαλμα του Αμπεντκάρ στο Κοινοβούλιο της Ινδίας στο Νέο Δελχί. Εορτάζεται σε όλο τον κόσμο και ιδιαίτερα από τους Ντάλιτ που ασπάστηκαν τον Βουδισμό μετά από το παράδειγμά του. Στην Ινδία, πολλοί άνθρωποι επισκέπτονται τα τοπικά αγάλματα που τιμούν τον Αμπεντκάρ σε πομπή με πολλές φανφάρες.

Αφιερώματα

Ένα Google Doodle δημοσιεύθηκε για τα 124α γενέθλια του Αμπεντκάρ.
Σύμφωνα με τη Κυβέρνηση της Μαχαράστρα η 14 Απριλίου είναι η Ημέρα Γνώσης στη μνήμη του Μπαμπασαχέμπ Αμπεντκάρ.
Το 2017, με την ευκαιρία του Αμπεντκάρ Τζαγιάντι, το Twitter ξεκίνησε το εμότζι Δρ. Αμπεντκάρ προς τιμήν του.
Αστική Περιοχή Ντζόμπε

Ιστορία

Η Αστική Επαρχία Ντζόμπε (Njombe Urban District), ιδρύθηκε επισήμως, όταν τον Μάρτιο του 2012, δημοσιεύτηκε στην εφημερίδα της Κυβερνήσεως. Δημιουργήθηκε από το βόρειο τμήμα της παλαιάς Περιοχής Ντζόμπε (Njombe District) η οποία υπήρχε στην Περιφέρεια Ιρίνγκα (Iringa Region). Η Δυτική Περιοχή Ντζόμπε (Western Njombe District), έγινε Περιοχή Ουανγκινγκ'όμπε (Wanging'ombe District) και το βόρειο τμήμα έγινε η Αγροτική Περιοχή Ντζόμπε (Njombe Rural District).

Εθνοτικές φυλές

Η Αστική Περιοχή Ντζόμπε (Njombe Urban District), κατοικείται κυρίως από τρεις φυλές, τους: Μπένα (Bena), Πάνγκουα (Pangwa) και Κίνγκα (Kinga).

Οικονομία

Οι περισσότεροι κάτοικοι απασχολούνται στη βοσκή και την καλλιέργεια επιβίωσης.

Μεταφορές

Το οδικό δίκτυο είναι σε κακή κατάσταση και δεν μπορεί να εξυπηρετήσει οχήματα βαρέως τύπου.
Στην Αστική Περιοχή (Njombe Urban District), υπάρχει ένα αεροδρόμιο το οποίο εξυπηρετεί τους επισκέπτες της ευρύτερης περιοχής. Το αεροδρόμιο δεν πραγματοποιεί προγραμματισμένες πτήσεις, επίσης, δεν υπάρχουν στατιστικά στοιχεία επιβατών, αεροσκαφών, αφίξεων, αναχωρήσεων κλπ. Ο αεροδιάδρομος έχει μήκος μόλις 200 μέτρα και πλάτος 30 μέτρα και επειδή είναι χωμάτινος, δύναται να εξυπηρετήσει μόνο ελαφρά αεροσκάφη. Παρόλα ταύτα, υπάρχουν σχέδια επέκτασης, αναβάθμισης και εκμοντερνισμού του.

Τομείς

Η Αγροτική Περιοχή Ντζόμπε (Njombe Rural District), διαιρείται διοικητικά σε Τομείς.
Ελληνική Ακαδημία Κινηματογράφου

Η Ελληνική Ακαδημία Κινηματογράφου (ΕΑΚ) είναι πρωτοβουλία μιας ομάδας Ελλήνων σκηνοθετών. Από το 2010 απονέμει ετησίως τα Βραβεία της σε ταινίες του ελληνικού κινηματογράφου της προηγούμενης χρονιάς.
Η ΕΑΚ ιδρύθηκε στις 23 Νοεμβρίου 2009 στην Αθήνα από μια ομάδα ενεργών επαγγελματιών του ελληνικού κινηματογράφου, που εμπλέκονταν στο κίνημα Κινηματογραφιστές στην Ομίχλη, το οποίο διεκδικούσε αναθεώρηση των νόμων του ελληνικού κράτους για τον κινηματογράφο.
Τα ιδρυτικά μέλη ήταν 108 Έλληνες σκηνοθέτες, παραγωγοί, κριτικοί ταινιών, τεχνικοί, σεναριογράφοι και ηθοποιοί. Ο Τάσος Μπουλμέτης εξελέγη πρώτος πρόεδρος της Ακαδημίας. Επίτιμα μέλη της κατά την ίδρυσή της ήταν οι σκηνοθέτες Κώστας Γαβράς, Νίκος Κούνδουρος, Μιχάλης Κακογιάννης, Ντίνος Κατσουρίδης και η ηθοποιός Ολυμπία Δουκάκη.
Στις 3 Μαΐου 2010, παρουσιάστηκε η πρώτη απονομή των Βραβείων της Ελληνικής Ακαδημίας Κινηματογράφου στο Μέγαρο Μουσικής Αθηνών.
Στάικος (Γκορνιτσοβίτης)

Βιογραφικά στοιχεία

Ο Στάικος γεννήθηκε στα τέλη του 18ου αιώνα στο Γκορνίτσοβο (Κέλλη) Φλώρινας. Δεν είναι γνωστό το πλήρες ονοματεπώνυμό του. Συμμετείχε στις επιχειρήσεις των οπλαρχηγών της Φλώρινας, όταν κατά τη διάρκεια της εξέγερσης της Νάουσας (αρχές του 1822) ανέλαβαν, σε επικοινωνία με τους οπλαρχηγούς του Ολύμπου και του Βερμίου, να καταλάβουν τα Στενά του Κλειδιού (Κιρλί Δερβέν) προκειμένου να αποκλείσουν ενδεχόμενη κάθοδο Οθωμανικών στρατευμάτων από την περιοχή του Μοναστηρίου προς την περιοχή της Νάουσας. Μετά την αποτυχία της επανάστασης στη Μακεδονία κατέβηκε στη Νότια Ελλάδα, όπου πήρε μέρος σε αρκετές μάχες.
Γουλιέλμος της Έσσης-Ρότενμπουργκ

Βιογραφία

Ήταν ο πρωτότοκος γιος του Ερνέστου λαντγκράβου της Έσσης-Ρότενμπουργκ & Ράινφελς και της Μαρίας-Ελονώρας του Ζολμς-Λιχ.
Ο πάππος του Μαυρίκιος λάντγκραβος της Έσσης-Κάσσελ είχε διάδοχο τον γιο από τον πρώτο του γάμο, ενώ στους τρεις γιους του από τον δεύτερο γάμο παραχώρησε το 1/4 της Έσσης-Κάσσελ (Ρότενμπουργκ, Έσβεγκε, Ράινφελς). Οι δύο από τους τρεις δεν είχαν άρρενα τέκνα, έτσι τους κληρονόμησε ο μικρότερος Ερνέστος, ο οποίος έγινε κύριος όλου του Τεταρτημορίου του Ρότενμπουργκ. Το 1693 απεβίωσε ο Ερνέστος και οι γιοί του Γουλιέλμος και Κάρολος διαίρεσαν την κτήση του.
Ο Γουλιέλμος κράτησε το Ρότενμπουργκ και το Ράινφελς (πρώην Κάτω Κατσελενμπόγκεν), ενώ έδωσε το Έσβεγκε στον μικρότερο αδελφό του Κάρολο. Επίσης κατείχε άλλες 12 πόλεις· τέλη στο Ρήνο και στο Βόππαρτ και δασμούς επί του οίνου, της γεωργίας και του μαλλιού. Διέμενε στο Ρότενμπουργκ επί του Φούλντα και στο Λάνγκενσβαλμπαχ στην οροσειρά Τάουνους.
Απεβίωσε το 1725 και τάφηκε στο Καθολικό ναό της Αγ. Ελισάβετ στο Λάνγκενσβαλμπαχ.
Τομ Καραμεσίνης

Βιογραφικά στοιχεία

Γεννήθηκε στη Νέα Υόρκη και σπούδασε νομικά στο Πανεπιστήμιο Κολούμπια. Την περίοδο 1941 - 1942 διετέλεσε αναπληρωτής δημόσιος κατήγορος στην Νέα Υόρκη. Υπηρέτησε στον αμερικανικό στρατό κατά τον Β΄ Παγκόσμιο Πόλεμο και τοποθετήθηκε στο Γραφείο Στρατηγικών Υπηρεσιών για υποθέσεις σχετικές με την Ελλάδα. Μετά την απελευθέρωση παρέμεινε στην Ελλάδα εντασσόμενος στο προσωπικό της αμερικάνικης πρεσβείας. Το 1947 εντάχθηκε στο δυναμικό της CIA και την περίοδο 1951 - 1953 διετέλεσε σταθμάρχης της CIA στην Αθήνα. Την περίοδο 1959 - 1963 διετέλεσε σταθμάρχης της CIA στη Ρώμη και εν συνεχεία τοποθετήθηκε αναπληρωτής βοηθός διευθυντής Σχεδίων μέχρι το 1967, οπότε και τοποθετήθηκε διευθυντής Σχεδίων (DPP), δηλαδή υπεύθυνος για τις μυστικές επιχειρήσεις της CIA σε όλο τον κόσμο. Παραιτήθηκε από την θέση του το 1973. 
Απεβίωσε ξαφνικά στις 4 Σεπτεμβρίου 1978. Μιλούσε ελληνικά και αγγλικά.
Πρωτάθλημα καλαθοσφαίρισης Α2 εθνικής κατηγορίας ανδρών 1994-1995

Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1994-95 διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Α.Σ. Παπάγου, ο οποίος ανέβηκε στην Α1΄ μαζί με τον δευτεραθλητή Ο.Α.Α. Ηρακλείου.
Ερνέστος Λουδοβίκος Α΄ της Σαξονίας-Μάινινγκεν

Βιογραφία

Ήταν ο πρωτότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Μαρίας-Χέντβιχ, κόρης του Γεωργίου Β΄ λαντγκράβου της Σαξονίας-Ντάρμστατ.
Παλαιοχώρι Αγνάντων Άρτας

Διοικητικές μεταβολές

Ο οικισμός αναγνωρίστηκε το 1940 και προσαρτήθηκε στην κοινότητα Αγνάντων. Το 1997 ο οικισμός εντάχθηκε στο Δήμο Αγνάντων και το 2010 εντάχθηκε στο Δήμο Δήμο Κεντρικών Τζουμέρκων.

Τοποθεσία και πρόσβαση

Ο οικισμός γειτνιάζει με τους οικισμούς της τοπικής κοινότητας Αγνάντων.
Μεταπρογραμματισμός

Ο όρος Μεταπρογραμματισμός (Αγγλικά: Metaprogramming) χαρακτηρίζει τα προγράμματα υπολογιστών τα οποία μπορούν να τροποποιούν προγράμματα. Για παράδειγμα ένα πρόγραμμα μπορεί κατά την διάρκεια της μεταγλώττισης να παράγει κώδικα ο οποίος στην συνέχεια μεταγλωττίζεται και δημιουργείται το εκτελέσιμο αρχείο σε γλώσσα μηχανής.  Ο μεταπρογραμματισμός είναι όρος που χαρακτηρίζει τα «προγράμματα που παράγουν προγράμματα», δηλαδή προγράμματα τα οποία τροποποιούν/δημιουργούν πηγαίο κώδικα. Στην γλώσσα C++ ο μεταπρογραμματισμός συσχετίζεται με τον προγραμματισμό με χρήση πρότυπων templates.  Σε γλώσσες σεναρίων (scripting languages) όπως η Ruby ο μεταπρογραμματισμός αναφέρεται στην δυνατότητα να προσθέτουμε νέο εκτελέσιμο κώδικα ο οποίος τροποποιεί την συμπεριφορά του προγράμματος κατά την εκτέλεση (runtime).  Στην γλώσσα Ruby ο μεταπρογραμματισμός βασίζεται στο API που επιτρέπει ανάκλαση.

Παραδείγματα

Παρακάτω παρουσιάζονται δύο παραδείγματα μεταπρογραμματισμού. Στην C++ ο κώδικας (template metaprogramming) δημιουργείται κατά την διάρκεια της μεταγλώττισης ενώ στην Ruby κατά της διάρκεια εκτέλεσης (runtime).

C++

Το παρακάτω παράδειγμα είναι παράδειγμα μεταπρογραμματισμού προτύπων (template metaprogramming) στην γλώσσα C++. Ο κώδικας της συνάρτησης Factorial (υπολογίζει το παραγοντικό ενός αριθμού) γίνεται κατά την διάρκεια μεταγλώττισης του προγράμματος. 
#include<iostream>template<unsigned N> struct Factorial {
enum { value = N * Factorial<N-1>::value };};template<> struct Factorial<0> {
enum { value = 1 };};intmain(){
std::cout << Factirial<5>::value;// τυπώνει τον 5! = 120
std::cout << Factorial<10>::value;// τυπώνει τον 10! = 3628800
return 0;}

Ruby

Έστω ότι έχουμε μια κλάση acct στην Ruby η οποία υλοποιεί την λειτουργία ενός τραπεζικού λογαριασμού όπου με την μέθοδο deposit προσθέτουμε δολάρια στον λογαριασμό.
acct.deposit(100)
Στην Ruby όλα είναι αντικείμενα, ακόμη και ένας αριθμός βρίσκεται κάτω από την κλάση Numeric η οποία παρέχεται από την γλώσσα. Μπορούμε με βάση τον μεταπρογραμματισμό να ανοίξουμε την κλάση αυτή και να προσθέσουμε μια μέθοδο η οποία μετατρέπει τα ευρώ σε δολάρια :
class Numeric
   def euros
     # το 1.38 είναι η παράμετρος μετατροπής ευρώ => δολάρια
     self * 1.38 
   endend
Τώρα μπορούμε να καλέσουμε την acct.deposit(100.euros) και αυτόματα τα 100 ευρώ μετατρέπονται ως δολάρια πριν περάσουν μέσα στην μέθοδο deposit.
acct.deposit(100.euros)
Αθανάσιος της Αττάλειας

Μαρτυρία

Μια μέρα εμπλακεί σε μια θρησκευτική διαμάχη με έναν Τούρκο. Ο Τούρκος ήταν μορφωμένος και επιθετικός στα λόγια, αλλά ο Αθανάσιος προσπάθησε με όλη του τη δύναμη να υποστηρίξει την αλήθεια της χριστιανικής πίστης και την ανωτερότητα του πάνω στο Ισλάμ. Τέλος, χωρίστηκαν. 
Την επόμενη μέρα, ο Αθανάσιος κλήθηκε σε δίκη και συναντήθηκε με τον Τούρκο ως τον κατηγορούμενο του. Ο δικαστής κάλεσε τον Αθανάσιο να απαρνηθεί την Ορθοδοξία και να αποδεχθεί το Ισλάμ, καθώς είχε δώσει την εντύπωση ότι δήλωσε στον σύντροφό του την προηγούμενη ημέρα ότι ο Αθανάσιος είπε: «Θα πεθάνω χίλιους θανάτους προτού να αρνηθώ την πίστη του Χριστού!»
Για αυτό καταδικάστηκε σε θάνατο και αποκεφαλίστηκε το έτος 1700. Τα ιερά του λείψανα είχαν ταφεί στην εκκλησία της Αγίας Παρασκευής στη Σμύρνη.